Къэбэрдей-Балъкъэрым и махуэщIым ирихьэлIэу фэеплъ дамыгъэ къызэрагъэпэщынущ
Къэбэрдей-Балъкъэр Республикэм и Iэтащхьэм интернетым щиIэ и напэкIуэцIым кърагъэуващ Iэ зыщIидза «Къэбэрдей-Балъкъэр Республикэр илъэси 100 щрикъум ирихьэлIэу фэеплъэ дамыгъэ къызэгъэпэщыным и IуэхукIэ» унафэр.
Унафэм ипкъ иткIэ, КъБР-м и Правительствэм фэеплъ дамыгъэм ехьэлIа Iуэхугъуэхэр пIалъэ кIэщIым къызэригъэпэщын хуейщ. Апхуэдэу Правительствэм и пщэ дэлъщ фэеплъ дамыгъэм теухуа хабзэр зэхилъхьэн, и теплъэр иубзыхун, тетыну сурэтым и еIуэлIапхъэмрэ щыхьэт тхылъымрэ зэхигъэувэн.
Фэеплъ дамыгъэм и гъэхьэзырыным пыщIа Iуэхухэм текIуэдэну мылъкур КъБР-м и бюджетым къыхэкIынущ.
Къэбэрдей-Балъкъэр Республикэр къызэрыунэхурэ илъэсищэ зэрырикъур щагъэлъэпIэнур 2022 гъэрщ.
ШУРДЫМ Динэ.
